QORTI TAL-MAGISTRATI (MALTA) Seduta tal-11 ta' Novembru, 2014 Kopja Informali ta' Sentenza (Spettur Ian Joseph Kamel El Din) identita' numru 884485M. L-imputat ġie akkużat illi: Wara li rat l-imputatazzjonijiet datati 6 ta` Jannar, 2014 fil-konfront ta` Lawrence Mahoney ta' 64 sena, bin John u Carmen nee' Chalklin, imwieled Sliema fl-10 ta' Dicembru, 1949, u residenti fi Tropea Court, Flat 12, Triq in-Nazzareno, Ix-Xagħra u detentur tal-karta' tal- Qrati tal-Gustizzja Kopja Informali ta' Sentenza Talli f'Marzu, 2011, u fix-xhur u fis-snin ta' qabel, f'dawn il-Gżejjer, b'diversi atti magħmulin fi żminijiet differenti, iżda li jiksru l-istess disposizzjoni tal-liġi u li ġew magħmula b'riżoluzzjoni waħda, personalment u / jew fil-kapaċita' tiegħu ta' Chief Executive Officer tal-Kumpanija Malta Air Traffic Services Limited; a. approprja ruħu, billi dawwar bi profitt għalih jew għal persuna/i oħra, s-somma ta' aktar minn elfejn, tliet mija u disgħa u għoxrin Euro u sebgħa u tletin ċenteżmu (€2,329.37) għad-dannu tal-kumpanija Malta Air Traffic Services Limited u tal-Gvern ta' Malta, liema somma ġiet fdata jew ikkunsinnata lilu taħt titolu illi jġib miegħu l- obbligu tar-radd tal-ħaġa jew li jsir użu minnha specifikat; liema delitt ġie magħmul fuq ħaġa fdata jew ikkunsinnata lilu minħabba l-professjoni, industrija, kummerċ, amministrazzjoni, kariga jew servizz tagħha, jew minħabba depożitu neċessarju; b. talli fl-istess dati, lokalitajiet u ċirkostanzi, b'mezzi kontra l-liġi jew billi għamel użu ta' ismijiet foloz, jew ta' kwalifiki foloz, jew billi inqeda b'qerq ieħor, ingann, jew billi wera ħaġa b'oħra sabiex iġiegħel jitwemmen l-eżistenza ta' intrapriżi foloz, jew ta' ħila jew setgħa fuq ħaddieħor jew ta' krediti immaginarji, jew sabiex jqanqal tama jew biża' dwar xi ġrajja kimerika, għamel qligħ b'qerq ta' aktar minn elfejn, tliet mija u disgħa u għoxrin Euro u sebgħa u tletin ċenteżmu (€2,329.37) għad-dannu tal- kumpanija Malta Air Traffic Services Limited u tal-Gvern ta' Malta; c. Talli fl-istess dati, lokalitajiet u ċirkostanzi, fil-kapaċita' tiegħu ta' uffiċjal jew impjegat pubbliku, għal xi vantaġġ tiegħu, għamel użu ħazin minn flejjes tal-Gvern jew tal-privat, karti ta' kreditu jew dokumenti, titoli, atti jew ħwejjeġ mobbli, illi kienu ġew fdati lilu minħabba l-kariga jew impieg tiegħu, jew seraq tali flejjes tal- Gvern u oġġetti oħra. Rat li matul is-seduta tal-4 ta' Novembru 2014 l-Uffiċjal Prosekutur ikkonferma l- imputazzjonijiet bil-ġurament tiegħu kif ukoll eżibixxa diversi dokumenti markati IJA1 sa Rat li matul il-kors tal-eżami tal-imputat skont l-Artikoli 392 u 370(4) tal-Kodiċi Kriminali l- istess imputat wieġeb li ma kellux oġġezzjoni li l-każ tiegħu jigi trattat bi proċedura Rat li matul l-istess eżami tal-imputat ai termini tal-Artikolu 392(1) tal-Kodiċi Kriminali, l- imputat, debitament assistit mill-konsulent legali tiegħu huwa tenna li huwa ħati tal- imputazzjonijiet miġjuba kontra tiegħu. Qrati tal-Gustizzja Kopja Informali ta' Sentenza Il-Qorti ai termini tal-Artikoli 392A(1) u 453 tal-Kodiċi Kriminali wissiet lill-imputat bl-aktar mod solenni rigward il-konsegwenzi tal-ammissjoni tiegħu u tagħtu ftit taż-żmien sabiex anke jikkonsulta mal-Avukat Difensur u jiddeċiedi jekk hux sejjer jerġa lura minnha; Fil-frattemp, il-Qorti rat ir-rikors konġunt tal-Avukat Ġenerali u tal-akkużat li jinsab a fol 20 ippreżentat ai termini tal-Artikolu 392A(5) tal-Kodiċi Kriminali u li permezz tiegħu il- partijiet qablu fit-termini tal-istess Artikolu li fl-eventwalita li l-imputat iwettaq ammissjoni għall-imputazzjonijiet miġjuba kontrih il-piena li kellha tiġi inflitta kontrih kellha tkun waħda ta' priġunerija għal-perjodu ta' sentejn sospiżi għal erba' snin ai termini tal-Artikolu 28A tal-Kodiċi Kriminali kif ukoll obbligazzjoni li fi żmien sitt xhur mid-data tas-sentenza iħallas lill-Kumpanija Malta Air Traffic Services Limited u/jew lill-Gvern ta' Malta is-somma ta' ħamsa u għoxrin elf euro (€25,000) ai termini tal-Artikolu 28H tal-Kodiċi Kriminali u dan oltre kwalsiasi sanzjoni u/jew konsegwenza oħra konsegwenzjali għad-dikjarazzjoni u sejbien ta' ħtija fosthom l-interdizzjoni ġenerali perpetwa; inoltre l-partijiet iddikjaraw inoltre li l-ammont ta' €25,000 hawn fuq imsemmi kien qiegħed jiġi dikjarat maqbul unikament u esklussivament għall-fini tal-proċeduri de quo mingħajr preġudizzju għal kwalisiasi azzjoni ċivili preżenti u/jew futura spettanti lill-kumpanija Malta Air Traffic Services Limited u/jew il-Gvern ta' Malta fil-konfront tal-akkużat in konnessjoni mal- fattispecie tal-każ. Il-Qorti, fid-dawl ta dan ir-rikors konġunt u tal-piena, sanzjonijiet, miżuri u konsegwenzi hemmhekk imsemmija, analizzat jekk ikunx leg ittimu illi hija timponi mas-sejbien ta' ħtija għar-reati li dwarhom l-imputat ikun ammetta l-ħtija, dik il-piena, sanzjonijiet, miżuri u konsegwenzi maqbula bejn il-partijiet. Għal dan il-għan, il-Qorti rat id-dokumenti eżebiti u l-atti proċesswali kollha, inkluż il-fedina penali tal-imputat. Il-Qorti rat ukoll diversi sentenzi preċedenti mogħtija minn dawn il-Qrati minn Ġudikanti differenti u mogħtija matul dawn l-aħħar tlettax il-sena fejn dawn il-Qrati kienu konfrontati b'każijiet t'imputazzjonijiet simili għal dawk li ġew kontestati lill-akkużat odjern, fosthom is- "Il-Pulizija vs Paul Cherrett" – QM – 08/10/2014 – fejn il-ħati ġie kkundannat għall-piena ta' sentejn priġunerija sospiżi għal erba' snin filwaqt li ġie ordnat li jħallas lid-Dipartiment tat- Taxxi Interni €394,058.94 fi żmien sitt xhur mis-sentenza. Qrati tal-Gustizzja Kopja Informali ta' Sentenza "Il-Pulizija vs. Carmelo Zarb" – QM - 19/05/2014 – fejn il-ħati ingħata sena priġunerija sospiżi għal tliet snin u ordni ta' restituzzjoni euro 70,000 wara kontestazzjoni tal-kawża. "Il-Pulizija vs Eleno Muscat Monsigneur" – QM - 15/03/2013 –– fejn fost diversi reati inter alia t'approprijazzjoni indebita ta' vettura, fejn il-ħati, reċidiv, ingħata sentejn priġunerija effettivi. "Il-Pulizija vs Charles Elamrousy" – QM – 27/09/2012 – fejn il-ħati, fuq fedina penali netta u wara li kien ħallas minn qabel is-somma ta' Lm3290 capital gains tax ingħata liberazzjoni kondizzjonata għall-perjodu ta' sentejn wara li l-kawża ġiet kontestata. "Il-Pulizija vs Omissis" – QAK - 27/07/2012 – fejn il-ħati fuq ir-reat t'approprjazzjoni indebita ġie ikkundannat għal tmintax il-xahar priġunerija sospiżi għal sentejn oltre l-ordni għar-restituzzjoni ta' Lm3000 fi żmien sitt xhur. "Il-Pulizija vs Joseph Holmes" – QM – 23/07/2012 - fejn il-ħati fuq ir-reat t'approprjazzjoni indebita ġie ikkundannat għal ħmistax il-xahar priġunerija sospiżi għal tliet snin oltre l- ordni għar-restituzzjoni ta' €64,713.58 lil VAT Department fi żmien sitt xhur wara lil-kawża ġiet kontestata. "Il-Pulizija vs Concetta Charles" – QM – 20/09/2011 - fejn ir-reat t'approprjazzjoni indebita ġiet ikkundannata għal sentejn priġunerija sospiżi għal erba' snin oltre l-ordni għar-restituzzjoni ta' €12811.55 fi żmien sitt xhur. il-ħatja fuq "Il-Pulizija vs Concetta Charles" – QM – 03/06/2011 - fejn il-ħatja li dak iż-żmien kellha l- fedina penali netta, fuq ir-reat t'approprjazzjoni indebita ġiet ikkundannata għal tmintax il- xahar priġunerija sospiżi għal sentejn l-ordni għar-restituzzjoni ta' Lm2950 fi żmien sitt xhur. "Il-Pulizija vs Sandro Degiovanni Nowak" – QM – 03/06/2011 – fejn il-ħati fuq ir-reat t'approprjazzjoni indebita ġie ikkundannat għal sentejn priġunerija sospiżi għal erba' snin oltre l-ordni għar-restituzzjoni ta' madwar Lm17,750 fi żmien sitt xhur. Qrati tal-Gustizzja Kopja Informali ta' Sentenza "Il-Pulizija vs Josephine Carmen Muscat Monsigneur u Donald Muscat Monsigneur" – QM – 16/12/2010 – fejn il-ħatja Josephine Carmen Muscat Monsigneur fuq sejbien ta' ħtija inter alia ta' approprijazzjoni indebita ġiet ikkundannata għal sentejn priġunerija sospiżi għal erba' snin u Donald Muscat Monsigneur għal tminn xhur sospiżi għal tmintax il-xahar u fejn l-ammont approprijat kien ta' ċirca Lm7000. "Il-Pulizija vs Ian Fifi" – QM – 28/07/2010 – fejn il-ħati t'approprijazzjoni indebita kien ingħata tmintax il-xahar priġunerija effettiva għalkemm f'dan il-każ kien hemm hemm ukoll perjodu ta' liberazzjoni kondizzjonata li kien ġie konvertit fi priġunerija. "Il-Pulizija vs Carmel Douglas" – QM – 25/09/2009 – fejn il-ħati, fuq fedina penali kważi netta, fuq ir-reat t'approprjazzjoni indebita ġie ikkundannat għal tlettax il-xahar priġunerija sospiżi għal sentejn oltre l-ordni għar-restituzzjoni ta' madwar €616,184 fi żmien sitt xhur. "Il-Pulizija vs. Tonio Tonwuru" – QM - 16/09/2009 – fejn il-ħati fuq ir-reat t'approprjazzjoni indebita ġie ikkundannat għal sitt xhur priġunerija sospiżi għal sentejn oltre l-ordni għar- restituzzjoni ta' bilanċ ta' €2500 fi żmien sitt xhur u dan fuq l-ammissjoni tal-imputat. "Il-Pulizija vs. Manueli Catalogna" – QAK – 12/03/2009 – fejn il-ħati fuq ir-reat t'approprjazzjoni indebita ġie ikkundannat għal liberazzjoni kondizzjonata għal perjodu ta' tliet snin fejn il-każ kien jittratta approprijazzjoni indebita ta' madwar Lm440,000 a dannu tas-soċjeta MUSEUM. "Il-Pulizija vs. Simon Musumeci Macelli" – QM – 13/02/2009 – fejn il-ħati fuq ir-reat t'approprjazzjoni indebita ġie ikkundannat għal sentejn priġunerija sospiżi għal erba' snin u dan wara li l- imputat kien ħallas il-bilanċ qabel. L-ammont approprijat kien madwar Lm15,000. "Il-Pulizija vs. Noel (Emanuel) Spearing" – QM - 20/10/2008 – fejn il-ħati fuq ir-reat t'approprjazzjoni indebita ġie ikkundannat għal sena priġunerija sospiżi għal erba' snin. Il- ħati kien preċedentement daħal f'kuntratt għall-ħlas lura, kellu fedina penali tajba u l-parte civile irrinunzjaw għall-azzjoni kriminali. "Il-Pulizija vs Simon Pearson." – QAK – 10/01/2008 – fejn il-ħati kien ġie kundannat għal perjodu ta' sentejn priġunerija – pero kien reċidiv u preċedentement ikkundannat għal reati oħra kontra l-patrimonju. F'dal-każ, kellu tminn episodji ta' approprijazzjoni indebita u Qrati tal-Gustizzja Kopja Informali ta' Sentenza truffa – u ġie ritenut li piena għat-truffa kienet assorbita f'dik għall-approprijazzjoni indebita. "Il-Pulizija vs. Alfred El Aida" – QM – 24/10/2005 – fejn f'każ t'approprjazzjoni indebita li kienet tinvolvi żewġ karozzi, il-ħati kien ingħata liberazzjoni kondizzjonata għal perjodu ta' sena. "Il-Pulizija vs. Conrad Chetcuti Saydon" – QM – 01/06/2005 – fejn il-ħati ingħata terminu ta' sena priġunerija sospiżi għal tliet snin u restituzzjoni Lm82 – għalkemm il-Qorti kienet ħadet in konsiderazzjoni li l-imputat kien indubbjament bagħbas diversi effetti mobbli tal-kumpanija parte civile. "Il-Pulizija vs. Carmel Bartolo" – QAK – 21/02/2002 – fejn f'każ t'approprijazzjoni indebita li kien jinvolvi madwar Lm41,000 il-ħati ingħata tmintax il-xahar priġunerija sospiża għal tliet snin. "Il-Pulizija vs John Mulligan" – QAK – 08/06/2001 – fejn il-ħati kien ingħata disa xhur priġunerija. "Il-Pulizija vs. Herman Diaby" – QM – fejn il-ħati kien ġie kundannat għall-piena ta' sitt xhur priġunerija sospiżi għal sena b'ordni għall-ħlas ta' madwar Lm10,000 fi żmien sitt xhur. Rat li wara li ħadet kont tal-ġurisprudenza prevalenti u rappreżentattiva kif hawn fuq imsemmija, u wara li ħadet ukoll kont taċ-ċirkostanzi ta' dan il-każ, nonche l-isfond fattwali li sawwru, tqis li jkun leġittimu għaliha, li f'każ li l-imputat itenni l-ammissjoni tiegħu, hija tilqa t-talbiet kontenuti fir-rikors konġunt u, wara s-sejbien ta' ħtija għar-reati de quo, timponi l-piena, sanzjonijiet, miżuri u konsegwenzi maqbula bejn l-Avukat Ġenerali u l- akkużat kif imsemmi aktar il-fuq. Il-Qorti rat li wara li tat lill-imputat żmien xieraq biex jiddeċiedi jekk hux sejjer lura mill- ammissjoni reġistrata minnu, l-imputat wieġeb li huwa ħati tal-imputazzjoni miġjuba kontra tiegħu; Qrati tal-Gustizzja Kopja Informali ta' Sentenza Il-Qorti fid-dawl tal-ammissjoni inkondizzjonata u mtennija tal-imputat ma għandhiex alternattiva għajr ħlief li ssibu ħati tal-imputazzjonijiet miġjuba kontra tiegħu u għalhekk sejra tgħaddi biex tagħti s-sentenza tagħha fuq it-talba tal-partijiet. GĦALDAQSTANT : - Wara li rat l-Artikoli 17(h), 18, 31, 127, 293, 294, 308, 309 u 310(1)(a) tal-Kodiċi Kriminali, il- Qorti qegħda ssib lil Lawrence Mahoney, fuq l-ammissjoni inkondizzjonata tiegħu stess, ħati tal-imputazzjonijiet kollha miġjuba kontra tiegħu ta' reat kontinwat t'approprijazzjoni indebita imsemmija fl-ewwel imputazzjoni kif ukoll ir-reat kontinwat ta' frodi b'egħmil qarrieqi imsemmi fit-tieni imputazzjoni u tat-tielet imputazzjoni tar-reat kontinwat ta' serq minn uffiċjal jew impjegat pubbliku b'dan li bejn ir-reati ta' frodi b'egħmil qarrieqi u serq minn uffiċjal jew impjegat pubbliku fuq naħa u dak tar-reat t'approprijazzjoni indebita, għall-fini ta' piena tapplika r-regola tal-assorbiment għaliex ir-reati kontinwati ta' frodi b'egħmil qarrieqi u serq minn uffiċjal jew impjegat pubbliku servew bħala mezz sabiex ikun jista' jitwettaq ir-reat kontinwat tal-approprijazzjoni indebita relattiv u fuq talba tal-partijiet qegħda tikkundannah għall-piena ta' sentejn priġunerija; iżda wara li rat l-Artikolu 28A(1) tal-Kodiċi Kriminali tordna li din is-sentenza ta' priġunerija m'għandhiex tibda sseħħ ħlief jekk l-imputat jikkommetti reat ieħor li għalih hemm il-piena ta' priġunerija fi żmien erba' snin millum u dan wara li l-Qorti kompetenti tkun ai termini tal-Artikolu 28B tal-Kodiċi Kriminali ordnat li din is-sentenza għandha tiġi fis-seħħ. Ai termini tal-Artikolu 28A(4) tal-Kodiċi Kriminali l-Qorti spjegat bi kliem li jinftiehem lill- ħati r-responsabbilita tiegħu imnissla mill-Artikolu 28B tal-Kodiċi Kriminali fil-każ li huwa jikkommetti reat ieħor li għalih hemm il-piena ta' priġunerija fil-perjodu operattiv ta' din is- Inoltre, wara li rat l-Artikolu 28Ħ(1) tal-Kodiċi Kriminali, b'żieda mal-piena aktar il-fuq inflitta, il-Qorti qegħda tagħmel direttiva li permezz tagħha qegħda tobbliga lill-ħati sabiex fi żmien sitt xhur mid-data ta' din is-sentenza jħallas lill-Malta Air Traffic Services Limited u/jew lill-Gvern ta' Malta is-somma ta' ħamsa u għoxrin elf euro (€25,000), liema ammont, ai termini tal-Artikolu 28Ħ(3) tal-Kodiċi Kriminali qiegħed jiġi stabbilit mingħajr preġudizzju għad-drittijiet ta' Malta Air Traffic Services Limited u/jew tal-Gvern ta' Malta li jitħalsu ammont aktar verjuri li jista' joħroġ mill-likwidazzjoni finali tal-ammont dovut jekk Qrati tal-Gustizzja Kopja Informali ta' Sentenza ikun il-każ, kif jista' jiġi miftiehem jew deċiż f'kawża ċivili jew b'kull mod ieħor permess bil- liġi; Ai termini tal-Artikolu 28Ħ(7) tal-Kodiċi Kriminali, fid-dawl tad-direttiva ta' ħlas bis-saħħa ta' dan l-Artikolu, il-Qorti spjegat lill-ħati bi kliem c ar ir-responsabbilt tiegħu taħt dan l- Artikolu jekk hu jonqos li jikkonforma ruħu ma' dik id-direttiva; Inoltre, fid-dawl tad-dikjarazzjoni u sejbien ta' ħtija tal-imputat ukoll fir-rigward tat-tielet imputazzjoni, b'żieda mal-piena aktar il-fuq inflitta, din il-Qorti qegħda tordna l- interdizzjoni ġenerali perpetwa tal-ħati Lawrence Mahoney. Stante li ma ġew imqabda ebda esperti jew periti matul il-kors ta' dawn il-proċeduri il-Qorti qegħda tastjeni milli tieħu konjizzjoni ulterjuri tat-talba sabiex il-ħati jiġi kundannat iħallas l- ispejjeż li għandhom x'jaqsmu mal-ħatra tal-esperti u jew periti ai termini tal-Artikolu 533 tal-Kodiċi Kriminali. Finalment il-Qorti wara li rat l-Artikolu 392A(2) tal-Kodiċi Kriminali qegħda tordna li l-atti flimkien ma' kopja tas-sentenza jiġu mibgħuta lil Avukat Ġenerali fi żmien sitt ijiem tax- xogħol. Mogħtija illum il-ħdax (11) ta' Novembru 2014 fil-bini tal-Qrati tal-Ġustizzja, Il-Gżira. Qrati tal-Gustizzja